[{"text_idx": "#000000", "text": "Projektoj, kiuj rilatas al universitatoj, pri kiuj nuntempe aktivas niaj laborgrupoj. La grupoj estas formitaj de universitatuloj tra la tuta mondo, kiuj reprezentas diversajn universitatojn kaj Esperanto-organizojn."}, {"text_idx": "#000001", "text": "Universitatuloj tra la mondo regulaj kunsidas c\u0302iun duan semajnon por diskuti projektojn kaj agadojn, inkluzive strategion kaj planadon. La sesioj, administrataj de Ahmad Mamdoohi, estas registritaj, kaj enrete videblaj."}, {"text_idx": "#000002", "text": "Dua laborgrupo, kiu inkluzivas universitatajn reprezentantojn de Esperantic Studies Foundation (ESF), Internacia Ligo de Esperantaj Instruistoj (ILEI), Universala Esperanto-Asocio (UEA) kaj Tutmonda Esperanto Junulara Organizo (TEJO), lau\u0306okaze kunvenas por ellabori, subteni, konsili kaj helpi konkretajn projektojn el ideoj diskutitaj dum la diversaj diskutaj forumoj."}, {"text_idx": "#000003", "text": "vastigi nian universitatan reton kaj igi g\u0302in pli publike videbla kaj disponebla, per produktado de unu-pag\u0302aj resumoj de publikigitaj artikoloj kaj esploroj, kaj per tre mallongaj filmoj de universitatanoj parolantaj pri sia laboro kaj instruado. Se vi volas kontribui kaj sendi resumojn kaj/au\u0306 filmon, bonvolu kontakti Angela Tellier: establi kaj etendi la nunan internacian reton de esploristoj \u2013 Internacia Reto de Universitatoj (IRU) \u2013 sub la gvido de Vicente Manzano-Arrondo. Se interesus vin alig\u0302i al la laboro, bonvolu skribi al iru(c\u0302e)esperantujo.io plilongigi kaj kompletigi listojn de universitatuloj, kiuj okupig\u0302as pri esploroj rilataj al niaj prioritatoj sub la gvido de Renato Corsetti kaj Katalin Kova\u0301ts. C\u0302iu, kiu instruas kurson au\u0306 modulon bonvolu registri c\u0302e Edukado.net"}, {"text_idx": "#000004", "text": "La Programo por Interlingvistika Subteno (IS) estas administrata de internacia komisiono sub au\u0306spicio de la Centro de Esploro kaj Dokumentado pri Mondaj Lingvaj Problemoj (CED). G\u0302i aljug\u0302as malgrandajn subvenciojn, kutime malpli ol $2000, por helpi fakulojn kaj jam spertajn studentojn plenumi esplorojn en la fakoj lingvo-planado, interlingvistiko, transnacia lingva politiko, lingva justeco, kaj planlingvoj (inkluzive Esperanton). La subvencioj povas subteni ac\u0302eton de (au\u0306 aliron al) esploraj materialoj, partoprenon en konferencoj, vojag\u0302adon al esplorbibliotekoj, subtenon de surkampa laboro, evoluigon de retejoj, kostojn de publikigo, k.s. Subvencioj IS estas aljug\u0302ataj konkurse kaj kutime devas esti uzataj ene de unu jaro de ricevo de la subvencio. Detaloj pri submeto de proponoj kaj limdatoj."}, {"text_idx": "#000005", "text": "Esperantic Studies Foundation estras pli grandan G\u0302eneralan Subtenan Fonduson (GSF), kiu kovras c\u0302iujn tri el siaj prioritatoj: Esplorado, Edukado kaj Konservado. G\u0302i estas malferma al individuoj kaj organizoj, inkluzive universitatojn. Detaloj pri submeto de proponoj kaj limdatoj."}]